cyanic-selkie/wikianc huggingface dataset:
సీసియం
సీసియం ఎమిషన్ స్పెక్ట్రమ్ (emission spectrum) లో రెండు నీలి రంగు భాగంలో రెండు ప్రకాశవంతమైన లైనులు, ఎరుపు, పసుపు, ఆకుపచ్చ రంగుల భాగంలో మరి కొన్ని లైనులు ఉంటాయి. ఇది వెండి-బంగారు (silvery gold) రంగులో ఉంటుంది. ఇది మెత్తనిది, సాగదీయడానికి వీలయినది కూడాను (both soft and ductile). అన్ని రసాయన మూలకాలలోను సీసియం అతి తక్కువ అయొనైజేషన్ పొటెన్షియల్ (ionization potential) కలిగి ఉంది.
అల్లరి సుభాషిణి
వ్యక్తిగత జీవితం
ఈవిడ స్వస్థలం భీమవరం. చిన్నతనంలోనే తండ్రి చనిపోవడంతో 7వ తరగతి వరకే చదువుకున్నారు. చిన్న వయస్సులో పెళ్ళి అయింది. బాల్యదశలోనే రంగస్థలంపై నటించడం ప్రారంభించారు.
సీసియం
రేడియో ధార్మికత లేని ఐదు క్షార లోహాలలోను సీసియం భూమిలో అతి తక్కువగా లభించే లోహం. (అన్నింటి కంటే ఫ్రాన్సియం అత్యంత అరుదైనది. ఎందుకంటే ఫ్రాన్సియం చాలా ఎక్కువ రేడియో ధార్మికత కల లోహం కనుక త్వరగా తరిగిపోతుంది. మొత్తం భూగర్భంలో కేవలం 30 గ్రాముల ఫ్రాన్సియం ఉండవచ్చునని ఒకప్పటి అంచనా. అందుచేత వాస్తవంగా ఫ్రాన్సియం "దాదాపు అసలు లేదు" అనవచ్చును.).
అల్లరి సుభాషిణి
వృత్తి జీవితం
సుభాషిణి, చింతామణి నాటక ప్రదర్శనకు హైదరాబాద్ వచ్చినపుడు, తన నటనను చూసిన ప్రముఖ నటుడు చలపతి రావు తన కుమారుడు రవిబాబు తీయబోయే అల్లరి సినిమాలో అవకాశం ఇప్పించారు. ఆ చిత్రంలోని నటనకు సుభాషిణికి మంచి గుర్తింపు రావడమే కాకుండా, అల్లరి సుభాషిణిగా పేరు మారింది. అటుతర్వాత చాలా సినిమాలలో నటించారు. కృష్ణవంశీ దర్శకత్వంలో వచ్చిన శ్రీఆంజనేయంలో ముఖ్య పాత్రను పోషించింది. బాలకృష్ణ, ఎన్టీఆర్, నాగార్జున, చిరంజీవి,, రజినీకాంత్ వంటి నటులతో నటించారు.
సీసియం
సీజియం హైడ్రాక్సైడ్ (Caesium hydroxide - CsOH) చాలా బలమైన క్షారం. ఇది గాజు తలాన్ని చాలా త్వరగా తినేస్తుంది. అందువలన CsOH అనే పదార్థం "strongest base" అనుకొంటారు. కాని నిజానికి n-butyllithium, sodium amide లాంటివి ఇంకా బలమైన base పదార్ధాలు.
అల్లరి సుభాషిణి
మూలాలు
వర్గం:తెలుగు రంగస్థల నటీమణులు వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:పశ్చిమ గోదావరి జిల్లా రంగస్థల నటీమణులు వర్గం:పశ్చిమ గోదావరి జిల్లా సినిమా నటీమణులు
సీసియం
ప్రస్తుతం అధికంగా సీజియం వినియోగం ఆయిల్ పరిశ్రమలో ఉంది. సీజియం ఫార్మేట్‌తో తయారైన ఒక ద్రవాన్ని డ్రిల్లింగ్ ఫ్లూయిడ్‌గా వాడుతారు.
ఇంకా సీజియాన్ని పరమాణు గడియారాలలో (atomic clocks) వాడుతారు. ఈ రకమైన గడియారాలో వేల సంవత్సరాల వ్యవధిలో టైము తేడా కొద్ది సెకండ్లలోపే ఉంటుంది. 1967 మయండి అంతర్జాతీయ కొలమాన విధానం (International System of Measurements) వారి ప్రామాణిక సమయం సీజియం లక్షణాలపైనే ఆధాఱపడి ఉంది. SI నిర్వచనం ప్రకారం ఒక సెకండు అనగా 9,192,631,770 సైకిల్స్ రేడియేషన్ - ఇది 133Cs పరమాణువు యొక్క రెండు హైపర్ ఫైన్ ఎనర్జీ లెవెల్స్కు చెందిన గ్రౌండ్ స్టేట్‌ల మధ్య ట్రాన్సిషన్ కాలానికి సమానం.
బయటి లింకులు
వర్గం:మూలకాలు వర్గం:రసాయన శాస్త్రము
జెబా భక్తియార్
}} జెబా భక్తియార్ (ఉర్దూ:زيبا بختيار) ఒక పాకిస్తానీ సినిమా, టెలివిజన్ నటి. ఈమె పాకిస్తాన్ టివి (PTV)లో అనార్కలి అనే నాటకం ద్వారా 1988లో తొలిసారి టెలివిజన్‌లో నటించింది. 1991లో హెన్నా చిత్రంద్వారా సినీరంగప్రవేశం చేసింది. ఈమె ప్రముఖ బాలీవుడ్ సంగీత దర్శకుడు అద్నాన్ సామీని వివాహం చేసుకుని విడాకులు తీసుకోవడం ద్వారా వార్తలలోకి ఎక్కింది.
నటనా వృత్తి
ఈమె టెలివిజన్ నాటకం అనార్కలి(1988)లో నటించిన తర్వాత రణధీర్ కపూర్ నిర్మించి దర్శకత్వం వహించిన హెన్నా (1991) అనే భారతీయ సినిమాలో నటించింది. సర్‌గమ్‌(1995) చిత్రంలో నటనకు ఈమెకు "నిగార్ అవార్డు" లభించింది.
భక్తియార్ టెలివిజన్ ధారావాహికలలో కూడా నటించింది. "పెహ్లీ సీ మొహబ్బత్" అనే సీరియల్‌లో ఈమె వికలాంగురాలిగా నటించింది. ఈమె ఇంకా "కుండి" (1994), "సర్గమ్‌" (1995) మొదలైన "లాలీవుడ్" సినిమాలలో కూడా నటించింది.
వ్యక్తిగత జీవితం
జెబా భక్తియార్ మాజీ అటార్నీ జనరల్ యాహ్యా భక్తియార్‌ కుమార్తె. ఈమె తల్లి హంగేరియన్ దేశస్థురాలు, తండ్రి "క్వెట్టా"కు చెందిన పఠాన్ జాతికి చెందినవాడు. ఈమె 1997లో గాయకుడు అద్నాన్ సామీని వివాహం చేసుకుంది. కానీ 1997లో వారు విడాకులు తీసుకున్నారు. ఈ దంపతులకు అజాన్ అనే కుమారుడు జన్మించాడు.
టెలివిజన్
• తాన్‌సేన్
• లాగ్
• ములాఖాత్
• అబ్‌కే హమ్‌ బిచ్రె తౌ షాయద్
• ముఖద్దస్ (1996)
• మెహమాన్
• షెహర్ ఎ దిల్ కే దర్వాజె
• మౌమ్‌ (2010)
• మసూరి
• దూర్‌దేశ్
• ఆయే మేరె ప్యార్ కీ ఖుష్బూ
• ఇష్క్ కీ ఇబ్తిద
• సంఝౌతా ఎక్స్‌ప్రెస్
• హజారోఁ సాల్
• బే ఇమాన్
• టకౌనే
• మా ఔర్ మమతా
• బిన్ రోయే
• ఆబ్లా పా
• ఖరాష్
• పెహ్లీ సీ మొహబ్బత్
బయటి లింకులు
వర్గం:పాకిస్తాన్ వ్యక్తులు
వర్గం:పాకిస్తానీ సినిమా నటీమణులు
ఐపిసి సెక్షన్ (2018 సినిమా)
ఐపిసి సెక్షన్, 2018 జూన్ 29న విడుదలైన తెలుగు సినిమా. ఆలూరి క్రియేషన్స్ బ్యానరులో ఆలూరి సాంబశివరావు నిర్మించిన ఈ సినిమాకు రెట్టడి శ్రీనివాస్ దర్శకత్వం వహించారు. ఇందులో నేహా దేశ్‌పాండే, శరశ్చంద్ర, వాసు ఇంటూరి, ఆమని తదితరులు నటించగా, విజయ్ కురాకుల సంగీతం సమకూర్చాడు.
కథా సారాశం
న్యాయవాది వినాయక్ రావు (శరశ్చంద్ర) ఒక ఐపిసి సెక్షన్ 498ఎ భార్య బంధుపై పిటిషన్ వేసి, దాని సవరణలలో మార్పు కోసం పోరాడుతుంటాడు. అతను ఆ పోరాటం ఎందుకు చేస్తున్నాడు. దాని వెనుక కారణం ఏంటి, ఈ భార్య బంధు చట్టంలో మార్పులు తీసుకురావడంలో ఆయన విజయం సాధించాడా లేదా అన్నది మిగతా కథ.
పాటలు
ఈ సినిమాకు విజయ్ కురాకుల సంగీతం అందించగా, మౌనశ్రీ మల్లిక్ పాటలు రాశాడు. లహరి మ్యూజిక్ ద్వారా పాటలు విడుదలయ్యాయి.
బయటి లింకులు
వర్గం:2018 తెలుగు సినిమాలు వర్గం:తెలుగు కుటుంబకథా చిత్రాలు
రేవూరి శోభాదేవి
రేవూరి శోభాదేవి, తెలుగు భాషా రచయిత్రి. ఆమె పద కవితా పితామహుడు అన్నమయ్య జీవితం, భక్తి తత్వంపై పుస్తకాలు రచించడంతో పాటు ఆధ్యాత్మిక ప్రసంగాలు చేసిన సాహితీవేత్త.
జీవిత విశేషాలు
ఆమె కారేడు గ్రామంలో మాతామహుల ఇంట 1950 మే 27న జన్మించింది. ఆమె విజయవాడ, రాజమండ్రి, బిట్రగుంటలో హైస్కూలు విద్య పూర్తి చేసింది. కావలిలోని జవహర్ భారతి కళాశాలలో, నెల్లూరు లోని డి.కె.మహిళా కళాశాలలోనూ కళాశాల విద్యనభ్యసించింది. 1972లో డిగ్రీని పూర్తి చేసింది. 1969 మే 8న బిట్రగుంటలో అవధాని రేవూరి అనంతపద్మనాభరావు తో ఆమె వివాహం జరిగింది. ఆమె తిరుపతికి చెందిన రాజమోహన్ వద్ద సంగీతాన్ని అభ్యసించింది. భర్త రేవూరి అనంత పద్మనాభరావు మార్గదర్శకత్వం, ప్రోత్సాహంతో సారస్వత అభిరుచిని మరింత పెంచుకున్న ఆమె తిరుపతి ప్రాంతంలోని అన్నమాచార్య కళాక్షేత్రంలో సంకీర్తనల గాన శిక్షణ పొందింది. కేంద్రప్రభుత్వ నిర్వహణలోని సాంస్కృతిక శాఖ నుంచి సీనియర్ ఫెలోషిప్ సాధించింది.
రచనలు
ఇతర రచనలు: ఆరాధన, సప్తగిరి, వేదాంతభేరి మాసపత్రికలలో ఆధ్యాత్మిక వ్యాసాలు
రేడియో ప్రసంగాలు: ఆకాశవాణి కడప, విజయవాడ, హైదరాబాదు, అనంతపురం కేంద్రాలలో ఉపన్యాసాలు.
మూలాలు
వర్గం:ఆంధ్రప్రదేశ్ కవులు వర్గం:హైదరాబాదు రచయితలు వర్గం:తెలుగు రచయిత్రులు వర్గం:ఆకాశవాణి కళాకారులు వర్గం:1950 జననాలు
ప్రపంచ ఆరోగ్య దినోత్సవం
ప్రపంచ ఆరోగ్య దినోత్సవం (ఆంగ్లం: World Health Day) ప్రతి సంవత్సరం ఏప్రిల్ 7 న ప్రపంచ ఆరోగ్య సంస్థ (WHO), ఇతర సంబంధిత సంస్థల ప్రాయోజకత్వంలో జరుపుకునే ప్రపంచ ఆరోగ్య అవగాహన దినం.1948లో, WHO మొదటి ప్రపంచ ఆరోగ్య సభను నిర్వహించింది. 1950 నుండి ప్రపంచ ఆరోగ్య దినోత్సవంగా ప్రతి సంవత్సరం ఏప్రిల్ 7 ను జరుపుకోవాలని అసెంబ్లీ నిర్ణయించింది. WHO స్థాపనకు గుర్తుగా ప్రపంచ ఆరోగ్య దినోత్సవం జరుగుతుంది. ప్రతి సంవత్సరం ప్రపంచ ఆరోగ్యానికి ప్రధాన ప్రాముఖ్యత ఉన్న అంశంపై ప్రపంచవ్యాప్త దృష్టిని ఆకర్షించేటట్లు ఈ సంస్థ చూస్తుంది. WHO ఒక నిర్దిష్ట ఇతివృత్తానికి సంబంధించిన రోజున అంతర్జాతీయ, ప్రాంతీయ, స్థానిక కార్యక్రమాలను నిర్వహిస్తుంది. ప్రపంచ ఆరోగ్య దినోత్సవాన్ని వివిధ ప్రభుత్వాలు, ప్రభుత్వేతర సంస్థలు ప్రజా ఆరోగ్య సమస్యలపై ఆసక్తితో వివిధ కార్యకలాపాలను నిర్వహిస్తారు. గ్లోబల్ హెల్త్ కౌన్సిల్ వంటి మీడియా నివేదికలలో వారి మద్దతును ప్రముఖంగా ప్రకటిస్తారు .WHO గుర్తించిన ఎనిమిది అధికారిక ప్రపంచ ఆరోగ్య ప్రచారాలలో ప్రపంచ క్షయవ్యాధి దినోత్సవం, ప్రపంచ రోగనిరోధక వారోత్సవం, ప్రపంచ మలేరియా దినోత్సవం, ప్రపంచ పొగాకు వ్యతిరేక దినోత్సవం, ప్రపంచ ఎయిడ్స్ దినోత్సవం, ప్రపంచ రక్తదాత దినోత్సవం, ప్రపంచ హెపటైటిస్ దినోత్సవం తో పాటు ప్రపంచ ఆరోగ్య దినోత్సవాన్ని కూడా చేర్చారు.
చరిత్ర
thumb|ప్రపంచ ఆరోగ్య దినోత్సవం లో వికీపీడియా -2022 ద్వారా నిర్వహణ ప్రపంచ ఆరోగ్య దినోత్సవం ప్రతి సంవత్సరం ఏప్రిల్ 7 న ప్రపంచ ఆరోగ్య అవగాహన దినోత్సవం, ప్రపంచ ఆరోగ్య సంస్థ ( డబ్ల్యూహెచ్ఓ), ఇతర సంబంధిత సంస్థల ఆధ్వర్యంలో, 1948 సంవత్సరలో ప్రపంచ ఆరోగ్య సంస్థ స్థాపించిన ఏప్రిల్ 7వ తేదీగా జరుపుకుంటారు. 1948 సంవత్సరంలో  ఐక్యరాజ్యసమితి సంస్థల సహకారంతో కొత్త, స్వేచ్ఛా  ఆరోగ్యకరమైన ప్రపంచాన్ని లక్ష్యంగా  చేసుకోవడం జరిగి, ప్రారంభ సంవత్సరాల్లో మలేరియా నిర్మూలన కార్యక్రమం వంటి ప్రాజెక్టుల  వంటివి ప్రాధాన్యతలో ఉన్నప్పటికీ, ఇతర ఆరోగ్యాన్ని ప్రోత్సహించే విధానాలను చేపట్టింది. ఇందుకోసం ఇతరసార్వత్రిక ఆరోగ్య సంరక్షణ కోసం ప్రపంచ ఆరోగ్య సంస్థ (డబ్ల్యూహెచ్ఓ) ను అనేక జాతీయ ప్రభుత్వాలతో ఒప్పందాలను ఏర్పరచడం ద్వారా సాధారణ ఆరోగ్య సంరక్షణ యంత్రాంగాన్ని అభివృద్ధికి చర్యలు చేపట్టారు. ప్రపంచ ఆరోగ్య సంస్థ (డబ్ల్యూహెచ్ఓ) అవగహన కలిపించే అంతర్జాతీయ చట్టబద్ధత కలిగిన సంస్థ. సంస్థ ను స్థాపించడానికి సంభవించిన పరిణామాలు ఈ విధంగా ఉన్నాయి.
గత కొన్ని సంవత్సరాలుగా  ప్రపంచ ఆరోగ్య దినోత్సవాలు మానసిక ఆరోగ్యం, మాతా శిశు సంరక్షణ, వాతావరణ మార్పులు వంటి వివిధ ఆరోగ్య సమస్యలపై  దృష్టి పెట్టి ప్రజలకు అవగాహన, చైతన్యం లోనికి తీసుకరావడం జరిగింది. 2023 లో ప్రపంచ ఆరోగ్య సంస్థ ముఖ్య సందేశాలు ఈ విధంగా ఉన్నాయి.
చెన్నుపాటి లక్ష్మయ్య
చెన్నుపాటి లక్ష్మయ్య ఉపాధ్యాయ నేత. అతను తన జీవిత పర్యంతం ఉపాధ్యాయుల హక్కుల కోసం పోరాడిన యోధుడు.
జీవిత విశేషాలు
చిలకలూరిపేటకు సమీపంలోని వేలూరులో వీరయ్య, మహాలక్ష్మమ్మ దంపతులకు 1912 జూలై 1న లక్ష్మయ్య జన్మించారు. స్వగ్రామంలోనే ప్రాథమిక పాఠశాల ఉపాధ్యాయుడిగా ప్రస్థానం ప్రారంభించిన లక్ష్మయ్య ఉపాధ్యాయుల హక్కుల కోసం అవిశ్రాంతంగా కృషి చేశారు. అప్పటికీ నామ మాత్రంగా ఉన్న జిల్లా బోర్డు ఉపాధ్యాయ సంఘానికి జవసత్వాలను కలిగించారు. రెండో ప్రపంచ యుద్ద కాలంలో ఉపాధ్యా యులకు కూడా రేషన్ కారులను మంజూరు చేయించడానికి కృషి చేశారు. రాష్రవ్యాప్తంగా ఉన్న మేనేజ్మెంట్ విద్యాసంస్థల ఉపాధ్యాయులను ఒకే యూనియన్‌గా మార్చడంలో అతను కృషి చిరస్మరణీయం. 1947లో రాష్ర మహాసభలను నిర్వహించి ఆంధ్ర ప్రాథమికోపాధ్యాయ ఫెడరేషన్ ను ఏర్పాటుచేశారు ఈ సంస్థకు లక్ష్మయ్య అధ్యక్షులుగా ఎన్నికయ్యారు. ఉపాధ్యాయ పత్రికను ప్రారంభించి ప్రధాన సంపాదకులుగా వ్యవహరించారు. ఉపాధ్యాయులకు సంఘ స్వాతంత్ర్యం లేదని ప్రభుత్వం జారీ చేసిన ఉత్తర్వు లను ఉపసంహరించుకునేంత వరకు లక్ష్మయ్య పోరాటం చేశారు. 1962లో లక్ష్మయ్య గుంటూరు జిల్లా ఉపాధ్యాయ నియోజకవర్గం నుంచి శాసనమండలి సభ్యునిగా ఎన్నికయ్యారు. 1968లో ఇదే నియోజకవర్గం నుంచి పోటీ చేసి ఓటమి చెందారు. ఎలిమెంటరీ, సెకండరీ ఉపాధ్యాయుల వేతనాల పెంపునకు కృషి చేశారు. అఖిల భారత ఉపాధ్యాయ సమాఖ్య సభ్యుడైన లక్ష్మయ్య రాష్ర అధ్యాపకుల సమస్యలను జాతీయస్థాయిలో వినిపించారు. ఉపాధ్యాయ ఉద్యమంలో పాదం మోపిన వెంటనే ఉద్యోగానికి రాజీనామా చేశారు. జీవిత భాగస్వామి హనుమాయమ్మ మరణించిన మరుసటి రోజు కూడా శాసనమండలికి హాజరై ఉపాధ్యాయుల సమస్యలను చర్చించారు. 1968 డిసెంబరు 9న చెన్నుపాటి అస్తమించారు.
ఉద్యమ విస్తరణ
ఆ రోజుల్లో ఒక్కొక్క మేనేజి మెంటుకు ఒక్కొక్క ఉపాధ్యాయ సంఘం ఉండేది. ఒకే వృత్తి నవలంబించి, ఒకే రకమైన సమస్యలతో సతమతమయ్యే ఉపాధ్యాయులు అలా వివిధ సంఘాలుగా చీలి ఉండటం ఉద్యమవ్యాప్తికి ప్రధానాటంకం అని అతను గ్రహించారు. వారి నందరిని ఒకే సంఘంలోకి తెచ్చి, ఒకే బాటలో నడిపించి ఐక్యోద్యమం నిర్మించాలని అతను ప్రయత్నాలు ప్రారంభించారు. 1944లో నర్సరావుపేట తాలూకాబోర్డు ఉపాధ్యాయ సంఘాన్ని పునర్మించి దాని నాయకత్వాన్ని స్వీకరించారు. 1946లో రాష్ట్రస్థాయిలో వివిధ సంఘాల కార్యకర్తల సంయుక్త సమావేశం గుంటూరులో ఏర్పాటు చేశారు. ఆ సమావేశంలోనే వివిధ మేనేజిమెంట్ల క్రిందనున్న ప్రాథమికోపాధ్యాయు లందరినీ ఒకే సంఘంగా ఏర్పాటు చేయాలనే చరిత్రాత్మక నిర్ణయం జరిగింది. దానిలో సమైక్యతకు దృఢమైన ప్రాతిపదిక ఏర్పడింది.
1947లో రాష్ట్ర మహాసభ జరగటం, దానిలో ఆంధ్ర ప్రాధమికోపాధ్యాయ పెడరేషన్‌ అవతరించటం, దీనకి లక్ష్మయ్య అధ్యక్షులుగా ఏకగ్రీవంగా ఎన్నుకోబడటం ఉద్యమ చరిత్రలో చిరస్మరణీయ ఘట్టాలు. లక్ష్మయ్య అంతటితో ఆగలేదు. సంఘాన్ని ఇంకా విస్తృత పరచి పటిష్ఠత చేకూర్చటానికి శ్రీకాకుళం నుండి చిత్తూరు దాకా రాష్ట్రమంతటా విరామం లేకుండా పర్యటించారు. ఎందరో కార్యకర్తల్ని ప్రోత్సహించి రంగంలోకి తెచ్చారు. సమస్యలపై నిత్యం సంఘటిత పోరాటాలు నడిపి చైతన్య పూరితుల్ని చేశారు. ఆ సమైక్యఉద్యమాన్ని సమన్వయ పరచటానికి సంఘవాణిగా ఉపాధ్యాయ పత్రికను ప్రారంభించారు. 1948 నుండి 1955 దాకా దానికి ప్రధాన సంపాదకుడుగా ఉంటూ దానిని ఉపాధ్యాయవాణిగా, ఉద్మమ ప్రతిబింబంగా తీర్చిదిద్దారు.
బాలారిష్టాలు - ప్రతిఘటనలు
ప్రజలు చైతన్య పూరితులవుతుంటే దోపిడీ ప్రభుత్వం ఊరుకోదు. నిరంకుశాధికారులు సహించరు. అడుగడుగునా ఆంటంకాలు కల్పించి, ఉద్యమాన్ని నిర్వీర్యపరచటానికి భయభీతులు వ్యాపింపజేయటానికి ప్రత్నిస్తారు. ఉపాధ్యాయులకు సంఘ స్వాతంత్ర్యంలేదని ఓ విపరీత ఉత్తర్వు జారీచేసింది ప్రభుత్వం. దాన్ని ప్రతిఘటించి. హైకోర్టుదాకా వెళ్ళి సంఘ స్వాతంత్ర్య నిషేధపుటుత్తర్వును రద్దు చేయించారు లక్ష్మయ్య.
శాసనసభా రంగం - సెకండరీ స్థాయి ఉద్యమవ్యాప్తి విచిత్ర మేమిటంటేె పేరుకు ఉపాధ్యాయ నియోజక వర్గాలైనా వాటిలో వేలాది ప్రాథమికోపాధ్యాయులకు ఓటింగు హక్కులేదు. రాజ్యాంగంలో సెంకడరీ ఉపాధ్యాయులకు మాత్రమే ఆ హక్కు కల్పింపబడింది ప్రాథమికోపాధ్యాయులకు కూడా ఓటింగు హక్కు ఉండాలని తీవ్రాందోళన చేస్తూనే ఉన్న రాజ్యాంగ నిబంధనల ప్రకారం ఎన్నికల్లో పాల్గొని ఫెడరేషన్‌ తమ అభ్యర్థిని గెల్పించటం జరిగింది. దానితో ఉద్యమం సెకండరీ రంగానికి క్రమక్రమంగా వ్యాపించింది. మరో మలుపు తిరిగి నూతన స్థాయినందుకున్నది.
1962లో లక్ష్మయ్య గుంటూరు జిల్లా ఉపాధ్యాయ నియోజకవర్గంలో అభ్యర్థిగా నిల్చి సెకండరీ టీచర్ల ఓట్లతో ఎన్నికయ్యారు. ఆ పరిచయాల్ని ఆధారంగా చేసుకొని ఎందరో సెకండరీ కార్యకర్తల్ని అతను తయారు చేశారు. ఆనాటి అతను అనుచరులైన సెకండరీ కార్యకర్తల్లో గణనీయ భాగం అతను నెలకొల్పిన సంప్రదాయాల్ని కాపాటడం కోసం నేడు ఐక్య ఉపాధ్యాయ ఫెడరేషన్‌లో ప్రధాన భాగస్వాములుగా వుండి కృషి సాగిస్తున్నారు. ప్రాంతీయ కేటగీరీ, మేనేజిమెంటు అవధుల్ని దాటి అతను లక్ష్యమైన విశాల సమైక్యతను ముందుకు తీసుకు పోతున్నారు.
'పోరాటరంగంలో జయాపజయాలు సర్వసామాన్యాలు. జయం పొందినపుడు పొంగిపోవటం, అపజయం ఎదురైనపుడు కృంగిపోవటం కూడనిపని. గుణపాఠాలు నేర్చుకొని ముందుకు సాగడమే మన కర్తవ్యం' అంటూ అతను కార్యకర్తల్ని ప్రోత్సహించి నైరాశ్యం తొలగించి ఉత్సాహపరిచారు.
పదవులూ - సేవా
ఉపాధ్యాయుల వేతనాల సవరణకై వివిధ సంఘాల ఐక్య కార్యాచరణ బాధ్యులుగా ఎలిమెంటరీ, సెకండరీ ఉపాధ్యాయుల వేతనాల పెంపుకు అతను తీవ్రంగా కృషి చేశారు. అఖిల భారత ఉపాధ్యాయ సమాఖ్య సభ్యుడుగా వుంటూ ఆంధ్ర రాష్ట్ర ఆధ్యాపకుల సమస్యల్ని అఖిల భారత దృష్టికి తెచ్చేందుకు అతను పాటుబడ్డారు. ఉపాధ్యాయ ప్రతినిధిగా శాసన మండలిలో నిర్వరామ కృషి చేశారు. 1947 నుండి చనిపోయేవరకు దాదాపు 21 సంవత్సరాలు రాష్ట్ర సంఘానికి తిరుగులేని నాయకుడుగా వుండి. అధ్యక్షుడుగా ఎన్నికవుతూ అమోఘ సేవ చేశారు.
ఆదర్శ నాయకుడు
సంఘ నిర్మాణంలో, కార్యకర్తల్ని తయారు చేసుకోవటంలో, నాయకత్వం వహించటంలో అతను ఎన్నో సుసంప్రదాయాల్ని నెలకొల్పారు. సమైక్య ప్రజాసంఘంగా వివిధాభిప్రాయాలు గల వారిని ఇముడ్చుకొని, వన్నెలూ, చిన్నెలూ దిద్దుకొని అతను ఆధ్వర్యాన మూడు పూలూ ఆరుకాయలుగా వర్థిల్లింది ఫెడరేషన్‌. పర్యటనకు వెళ్ళినా, ఆఫీసులోవున్నా వారికి విశ్రాంతి వుండేదికాదు. ఆఫీసుకు వచ్చిన టీచర్లతో వారి వారి సమస్యలు చర్చించటం, సలహాలివ్వటం, డ్రాప్టులు వ్రాసి యివ్వటం, కరస్పాండెన్స్‌ జరపటం నిర్విరామంగా కొనసాగించే వారు. ఇక పర్యటనకు బయలు దేరితే సభల్లో మాట్లడటం, ఉపాధ్యాయుల్ని సమైక్యపరచి చైతన్య పూరితుల్ని చేయటం, ఆర్థిక వనరుల్ని సమకూర్చటం, పత్రికా వ్యాప్తికి పాటుబడటం, కార్యకర్తల మంచి చెడులు తెలుసుకొని సాయపడటం ఇలా ఊపిరి సలపని కార్యక్రమాల్లో మునిగితేలేవారు.
నిస్వార్థ త్యాగజీవితం
అతను ఉపాధ్యాయ ఉద్యమంలో చేరిన తర్వాత ఉన్న ఉద్యోగాన్ని వదులుకొని పూర్తి కాలం కార్యకర్తగా ముందుకు వచ్చారు. పిత్రార్జితంగా ఉన్న కొద్ది ఆస్తి కూడా ఉద్యమంలో హారతి కర్పూరమయినా అతను దీక్ష విడువలేదు. కష్టాలను నష్టాలను మేరువులా ఎదుర్కొని సేవాధర్మమే సర్వంగా రాటుదేలారాయన. బిడ్డలు కల్పన, సీతారామయ్యలు కూడా కష్టాల పాలయ్యారు. చివరికి తన జీవిత భాగస్వామి హనుమాయమ్మ జబ్బుపడితే ఆమెకు మందులిప్పించే తాహతులేక ఆమెను కూడా కోల్పోయారు. ఆమె మరణించిన రోజే జరిగిన రాష్ట్ర కౌన్సిల్‌లో ఏమాత్రం చలించకుండా యధాప్రకారం పాల్గొన్నారంటే, అతను మనస్థైర్యం ఎటువంటిదో మనకర్థం అవుతుంది. అలా అతను జీవితం ఉద్యమంతో పెనువేసుకొని అదే సర్వం అయింది.
సమైక్య ఉద్యమాన్ని కాపాడటానికి అతను అన్ని విధాలా ప్రయత్నం చేశారు. సంఘ సమావేశాల్లో ఉత్పన్నమైన ఎంతటి జటిల సమస్యనైనా పరిష్కరించటానికి అతను సూచించే సూచనలు అందరి అమోదాన్ని పొందుతూ వుండేవి. ఉద్యమం స్తబ్దతలో ఉన్పప్పుడు కార్యకర్తల్ని ఉత్సాహపరస్తూ, స్వయంగా వారిని కలుసుకొంటూ, ఆర్థిక పరిస్థితుల్ని పరామర్శిస్తూ, వారి కుటుంబాల్లో కలిసిపోయి వారిని ప్రాణాధికంగా కాపాడుకొనేవారు. ఉద్యమం సజీవశక్తిగా పనిచేయటానికి అన్ని జాగ్రత్తలూ తీసుకొనేవారు. శాసన మండలి సభ్యుడిగా తనకు వచ్చే జీతాన్నీ, అలవెన్సులనూ సంఘ నిధికే జమ కట్టేవారు. అత్యవసరమైన ఖర్చులకు సంఘం నుండి వాడుకొనేవారు. ఎప్పటికప్పుడు జమాఖర్చులు చెప్తూ, ఆడిట్‌ చేయిస్తూ ఆర్థిక విషయాలలో నిక్కచ్చిగా ఉండేవారు.
అంతిమ దినాలు
ఎన్నికల అనంతరం జలోదర వ్యాధి కారణంగా అతను ఆరోగ్యం మరింత క్షీణించింది. విజయవాడ ప్రజావైద్యశాలలో దాదాపు రెండు మాసాలు అతను మృత్యువుతో పోరాడారు. మృత్యు వాసన్నమయిందని తెలియగానే తాను పెంచి పెద్ద జేసిన సంఘ కార్యాలయంలోనే ప్రాణాలను విడవటానికి అతను నిశ్చయించుకొన్నారు.
చివరికి 1968 డిసెంబరు 9న సంఘ ప్రధాన కార్యాలయంలో సహచరుల అశృతర్పణాల మధ్య అతను కన్ను మూశారు. అతను భౌతికకాయాన్ని విచార నిమగ్నులైన వందలాది ఉపాధ్యాయులు శ్మశానానికి ఊరేగింపుగా పూలమాలతో ముంచి తీసుకువెళ్ళారు. చిరస్మరణీయమైన అతను గంభీర భౌతిక విగ్రహం చితిలోకాలి భస్మమైనా వేలాది ఉపాధ్యాయుల హృదయాల్లో నిల్చి శాశ్వతత్వాన్ని కల్పించింది.
చెన్నుపాటి ఏ సమైక్యతకై తన జీవితాన్ని అర్పించాడో ఆ సమైక్యతను కాపాడి, ప్రాంతీయ భేదాలను అధిగమించి అన్ని కేటగిరీల, మేనేజిమెంట్ల ఉపాధ్యాయుల్ని ఒకే వేదికమీదికి తేవటానికి ఆంధ్రప్రదేశ్‌ అంతటికీ చెందిన ఐక్య ఉపాధ్యాయ ఫెడరేషన్‌ స్థాపింపబడింది. కొద్ది నెలల్లోనే తెలంగాణా జిల్లాలకు కూడా విస్తరించింది. ఉపాధ్యాయుల హక్కులకు, సంక్షేమానికి, వృత్తి భద్రతకు, విద్యారంగాభివృద్ధికి నిత్యపోరాటాలు జరుపుతూ సమరశీల పోరాట సంస్థగా, చెన్నుపాటి ఆశయాన్ని వుణికి పుచ్చుకొని నిత్య నూతనంగా దినదినాభివృద్ధి నొందుతూ నేడు రాష్ట్రంలోనే అతి పెద్ద సంఘంగా ఎదిగింది.
ఇతర లింకులు
వర్గం:1912 జననాలు వర్గం:1968 మరణాలు వర్గం:ఉపాధ్యాయ ఉద్యమ నాయకులు వర్గం:ఆదర్శ ఉపాధ్యాయులు
అశ్విని వైష్ణవ్
అశ్విని వైష్ణవ్ భారతదేశానికి చెందిన ఒక రాజకీయ నాయకుడు, ఐఏఎస్ అధికారి. 2021 జూలై 8 నుండి కేంద్ర రైల్వే శాఖ, కమ్యూనికేషన్స్ శాఖ, ఎలక్ట్రానిక్స్ మరియు సమాచార సాంకేతిక శాఖలకు మంత్రిగా బాధ్యతలు నిర్వహిస్తున్నాడు. 2019 జూన్ నెలలో భారత పార్లమెంట్ ఎగువ సభ అయిన రాజ్యసభ ఎంపీగా ఒడిశా రాష్ట్రం నుండి ఎన్నికయ్యాడు.
తొలినాళ్ళ జీవితం
వైష్ణవ్ 1970 లో రాజస్థాన్ రాష్ట్రంలోని జోధ్పూర్ లో జన్మించాడు. వీరి కుటుంబం మొదట రాజస్థాన్ లోని పాలి జిల్లాలోని రాణిలోని జీవాండ్ కల్లన్ గ్రామంలో నివసించేది; తరువాత వీరు జోధ్పూర్ లో స్థిరపడ్డారు. వైష్ణవ్ 1991 లో జోధ్‌పూర్ ఎంబిఎం ఇంజనీరింగ్ కాలేజీ (జెఎన్‌వియు) నుండి ఎలక్ట్రానిక్ & కమ్యూనికేషన్స్ ఇంజనీరింగ్ కోర్సులో బంగారు పతకంతో పట్టభద్రుడయ్యాడు ఆ తరువాత ఐఐటి కాన్పూర్ నుండి ఎం.టెక్ పూర్తి చేశాడు. 1994 యుపిఎస్సి సివిల్ సర్వీసు పరీక్షలో దేశంలోనే 27 వ ర్యాంకు సాధించాడు. 2008 లో వైష్ణవ్ పెన్సిల్వేనియా విశ్వవిద్యాలయం వార్టన్ స్కూల్ నుండి MBA చేయడానికి యుఎస్ వెళ్ళాడు.
సివిల్ సర్వీసులో
1994 లో, వైష్ణవ్ ఒడిషా కేడర్‌లో ఇండియన్ అడ్మినిస్ట్రేటివ్ సర్వీస్‌లో చేరాడు. ఒడిశాలోని వివిధ ప్రాంతాలలో విస్తృతంగా పనిచేశాడు, బాలసోర్ ఇంకా కటక్ జిల్లాల జిల్లా కలెక్టర్‌గా పనిచేశాడు.ఆ తరువాత 2003లో మాజీ ప్రధాన మంత్రి అటల్ బిహారీ వాజపేయి కార్యాలయంలో డిప్యూటీ సెక్రటరీగా నియమించబడ్డాడు. 2008లో సెలవు తీసుకొని ఉన్నత చదువులకు అమెరికా వెళ్ళాడు.
సమారంభకునిగా
MBA పూర్తి చేసిన తరువాత, వైష్ణవ్ తిరిగి భారతదేశానికి వచ్చి GE ట్రాన్స్‌పోర్టేషన్‌లో మేనేజింగ్ డైరెక్టర్‌గా చేరాడు. తరువాత అతను సిమెన్స్‌లో వైస్ ప్రెసిడెంట్‌గా చేరాడు.
రాజకీయ నాయకునిగా
2019 జూన్ నెలలో భారత పార్లమెంట్ ఎగువ సభ అయిన రాజ్యసభ ఎంపీగా ఒడిశా రాష్ట్రం నుండి ఎన్నికయ్యాడు.
2021 జూలై 8 నుండి కేంద్ర రైల్వే శాఖ, కమ్యూనికేషన్స్ శాఖ, ఎలక్ట్రానిక్స్ మరియు సమాచార సాంకేతిక శాఖలకు మంత్రిగా బాధ్యతలు నిర్వహిస్తున్నాడు.
మూలాలు
వర్గం:1970 జననాలు వర్గం:సమారంభకులు వర్గం:పార్లమెంటు సభ్యులు
విశాల్ కృష్ణ
విశాల్ కృష్ణ రెడ్డి (జననం 29 ఆగస్టు 1975) ప్రముఖ భారతీయ నటుడు, నిర్మాత. తమిళ సినీ రంగంలో ఎక్కువగా పనిచేశారు. తన మాతృభాష అయిన తెలుగులోకి ఆయన తమిళ సినిమాలు ఎక్కువగా అనువదించారు. సినీ నిర్మాత జి.కె.రెడ్డి చిన్న కుమారుడు విశాల్. చెన్నైలోని లయోలా కళాశాలలో విజువల్ కమ్యూనికేషన్స్ చదువుకున్నారు. తన స్వంత నిర్మాణ సంస్థ విశాల్ ఫిలిం ఫ్యాక్టరీతో ఎన్నో సినిమాలను నిర్మించారు విశాల్.
తమిళ నటుడు, దర్శకుడు అర్జున్ వద్ద సహాయ దర్శకునిగా సినీ రంగంలోకి అడుగుపెట్టారు విశాల్. ఆ తరువాత 2004లో చెల్లమే అనే సినిమాతో కథానాయుకునిగా తెరంగేట్రం చేసిన ఆయన సందకోళి(2005), తిమిరు(2006) సినిమాలతో విజయం అందుకున్నాడు. తరువాత కొన్ని సినిమాలు ఫ్లాప్ అయ్యాయి. తను స్వంత నిర్మాణ సంస్థను స్థాపించి పాండియ నాయుడు(2013), నాన్ సిగప్పు మనిథన్(2014) వంటి విజయవంతమైన సినిమాలు నిర్మించారు విశాల్.
సిద్దిపేట పట్టణ మండలం
సిద్దిపేట పట్టణ మండలం , తెలంగాణ రాష్ట్రం, సిద్దిపేట జిల్లాకు చెందిన మండలం. .ఈ మండలం మెదక్ లోకసభ నియోజకవర్గంలోని, సిద్ధిపేట శాసనసభ నియోజకవర్గం లలో భాగం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సిద్ధిపేట రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 12   రెవెన్యూ గ్రామాలు ఉన్నాయి. నిర్జన గ్రామాలు లేవు. సిద్దిపేట, ఈ మండలానికి కేంద్రం.
విశాల్ కృష్ణ
నడిగర్‌  సంఘం ఎన్నికలు
అక్టోబరు 2015లో అంతకుముందు ఉన్న కమిటీపై ఆరోపణలు వచ్చాకా జరిగిన ఎన్నికల్లో దక్షిణ భారత నటీనటులు సంఘం (నడిగర్‌)కు విశాల్ ను ప్రధాన కార్యదర్శిగా ఎన్నుకున్నారు. తిరిగి మూడేళ్ల క్రితం 2019 జూలై 23న నడిగర్‌  సంఘం ఎన్నికలు జరిగాయి. అయితే ఓటింగ్‌లో విశాల్‌ అక్రమాలకు పాల్పడ్డారన్న ఫిర్యాదుతో చెన్నై కోర్టు కౌంటింగ్‌ను నిలిపేసింది. తాజాగా విశ్రాంత జడ్జి సమక్షంలో కౌంటింగ్‌ జరిపి ఫలితాలను 2022 మార్చి 20న విడుదల చేశారు. నడిగర్‌ సంఘం అధ్యక్షుడిగా నాజర్‌ రెండోసారి గెలుపొందారు. ప్రధాన కార్యదర్శిగా విశాల్‌, ట్రెజరర్‌గా కార్తీ విజయం సాధించారు.
కొసరాజు రామయ్య చౌదరి
కొసరాజు రామయ్య చౌదరి విద్యావేత్త, రాజకీయనాయకులు, సంఘసేవకులు. రావు బహుదూరు బిరుదాంకితులు
జననం,విద్య
తెనాలికి సమీపంలోని తురుమెళ్ళలో సంపన్న కుటుంభంలో కొసరాజు రామయ్యచౌదరి 1886 జన్మించారు.
విశాల్ కృష్ణ
తొలినాళ్ళ జీవితం
జి.కె.రెడ్డి, జానకీదేవిలకు 29 ఆగస్టు 1975న చెన్నైలో జన్మించారు  విశాల్. చెన్నైలో స్థిరపడిన తమిళ, తెలుగు సినీ నిర్మాత జి.కె.రెడ్డి. ఆయన అన్నయ్య విక్రమ్ కృష్ణ, అజయ్ అనే స్క్రీన్ పేరుతో  సినిమాల్లో  హీరోగా నటించారు. ఆ తరువాత విశాల్ చేసిన కొన్ని సినిమాలకు  నిర్మాతగా కూడా వ్యవహరించారు. ఆయనకు ఒక  చెల్లెలు ఐశ్వర్య. చెన్నైలోని డాన్ బొస్కో మెట్రిక్యులేషన్ హయ్యర్ సెకండరీ స్కూల్ లో ప్రాథమిక, మాధ్యమిక విద్య, లయోలా కళాశాలలో విజువల్ కమ్యూనికేషన్స్ లో డిగ్రీ పూర్తి చేశారు విశాల్.
కెరీర్
నటుడు, దర్శకుడు అర్జున్ వద్ద వేదమ్(2001) సినిమాకు  సహాయ దర్శకునిగా పనిచేస్తున్నప్పుడు ఒక నిర్మాత విశాల్ ను గాంధీ కృష్ణ దర్శకత్వం వహిస్తున్న చెల్లమే(2004) సినిమాలో నటించేందుకు ఒప్పించారు. ఈ సినిమాలో నటించేందుకు ఒప్పుకున్న ఆయన  కోథు-పి-పట్టరై వద్ద నటన నేర్చుకునేందుకు చేరారు. ఆయన నటన ఫర్వాలేదు అనిపించుకుంది అంటూ విమర్శకులు రాశారు. ఆ తరువాత సందకోళి(2005) సినిమాలో తన తండ్రి నిర్మాణ సంస్థలో సహ దర్శకునిగా పనిచేసిన ఎన్.లింగుస్వామి దర్శకత్వంలో నటించారు విశాల్. చెల్లమే సినిమాలో కన్న ఆయన నటన మెరుగుపడిందనీ, మంచి యాక్షన్ హీరోగా రాణిస్తారని విమర్శకులు ప్రశంసలు లభించాయి ఆయనకు. ఆ సమయానికి ఎదుగుతున్న యువ హీరోగా ఆయనను అభివర్ణించారు సినీ విలేకరులు. డిష్యుం(2006) సినిమాలో అతిధిపాత్రలో నటించారు. 2006లో తిమిరు సినిమాలో చేశారు విశాల్. ఈ సినిమాకు మిశ్రమ స్పందన వచ్చినా, విశాల్ నటనకు విమర్శకుల, ప్రేక్షకుల ప్రశంసలు లభించాయి. వరసగా మూడో సినిమా మంచి విజయం సాధించడంతో విశాల్ తమిళ సినీ రంగంలో మంచి గుర్తింపు పొందారు.
కొసరాజు రామయ్య చౌదరి
రాజకీయ జీవితం
తెనాలి తాలూకా బోర్డు అధ్యక్షులుగా మూడు పర్యాయాలు వ్యవ హరించారు. గుంటూరు జిల్లా బోర్డు సభ్యులుగా వ్యవ హరించిన రామయ్యచౌదరికి బ్రిటీష్ ప్రభుత్వం రావు బహదూర్ బిరుదును ప్రదానం చేసింది.
విశాల్ కృష్ణ
కెరీర్
ఆ తరువాత 2006లో ఆయన నటించిన సివప్పదిగారం సినిమా కమర్షియల్ గా ఫ్లాప్ అయినా, సినిమాకు మంచి ప్రశంసలు లభించాయి. జనవరి 2008లో విడుదలైన తామిరభరణి మాత్రం మంచి హిట్ అయింది. విమర్శకుల ప్రసంశలు కూడా లభించాయి. ఆ తరువాత ఏడాది భూపతి పాండియన్ దర్శకత్వంలో వచ్చిన హాస్యభరిత సినిమా మలాయ్ కొట్టాయ్ లో పూర్తిగా హాస్యంగా ఉండే పాత్ర విశాల్ ది. ఈ సినిమా కమర్షియల్ గా ఫరవాలేదనిపించినా, విశాల్ నటనకు విమర్శలు వచ్చాయి. ఈ సినిమాకు ఒపెనింగ్స్ మాత్రం బాగా వచ్చాయి.
కొసరాజు రామయ్య చౌదరి
రాజకీయ జీవితం
నాటి రాజకీయ ప్రముఖులు బొబ్బిలి రాజా, ముని స్వామినాయుడు,కుప్పుస్వామి చౌదరి వంటివారితోపాటు గుంటూరు జిల్లాకలెక్టర్, మద్రాసు గవర్నర్ జనరల్ గా పనిచేసిన టీజీ రూథర్‌ఫర్డుకు అత్యంత సన్నిహితులు.
విశాల్ కృష్ణ
కెరీర్
తన స్నేహితుడు, నటుడు ఆర్య సిఫారసు మేరకు దర్శకుడు బాలా తన  సినిమా అవన్ ఇవన్(2011)లో విశాల్ కు అవకాశమిచ్చారు. ఈ సినిమా   షూటింగ్ సమయంలో విశాల్ ఆరోగ్యం చాలా విషయాల్లో దెబ్బతింది. మొదట తీవ్రమైన కంటి,  తలనొప్పితో బాధపడిన  విశాల్, సెట్లలో పెద్ద కండరాల గాయం అయింది. ఈ సినిమాకు మిశ్రమ ఫలితాలు లభించినా, విశాల్ నటనకు మాత్రం మంచి గుర్తింపు లభించింది. ఆ తరువాత ప్రభుదేవా దర్శకత్వంలో వేది(2011)  సినిమాలో  పోలీసు అధికారిగా నటించారు విశాల్. ఈ సినిమా  బాక్స్ ఆఫీస్ వద్ద హిట్ గా నిలిచింది.
కొసరాజు రామయ్య చౌదరి
రాజకీయ జీవితం
జస్టీస్ పార్టీ అభ్యర్దిగా 1934 లో డిల్లీ కేంద్ర శాసన సభకు ఎన్.జి. రంగా గారిపై పోటి చేసి పరాజయము చెందారు.
విశాల్ కృష్ణ
కెరీర్
2013లో సమర్ సినిమాలో నటించారు విశాల్. అదే ఏడాది మరో మూడు సినిమాల్లో కనిపించారాయన. థీయ వెలై సేయ్యనుమ్ కుమారు సినిమాలో అతిథిపాత్రలోనూ, పట్టథు యానై, పాండియ నాయుడు సినిమాల్లో హీరోగానూ నటించారు విశాల్. ఆ తరువాత ఆయన మొదటి సారిగా నిర్మాణ రంగంలోకి అడుగుపెట్టారు  నాన్ సిగప్పు  మనిథన్(2014) అనే  సినిమాతో నిర్మాతగా మారారు విశాల్. ఈ  సినిమాలో నర్కొలెప్సీ అనే మానసిక సమస్యతో బాధపడే పాత్రలో నటించారు ఆయన. ఈ సినిమా కోసం ఈ సమస్య ఉన్న కొంతమంది  నిజజీవిత రోగులను దగ్గర నుంచి గమనించారు.
కొసరాజు రామయ్య చౌదరి
తొలి పాఠశాల
రాష్రంలోనే మొదటిసారిగా తురుమెళ్లలో పాఠశాలను రావుబహుదూరు కొసరాజు రామయ్య చౌదరి గారు ఏర్పాటు చేసారు. ఇంటూరు లాకుల వద్ద ఉన్న ఉన్నత పాఠశాల శంకుస్థాపన, 1913 ఆగస్టు 20 న అప్పటి కలెక్టరు శ్రీ జె.ఎన్.రాయ్ చేశారు. ఆ తరువాత నిర్మాణం పూర్తిచేసుకున్న ఈ ఉన్నత పాఠశాల, చుట్టుపక్కల గ్రామాల ప్రజలకు విద్యావసరాలు తీరుస్తూ వచ్చింది. T- ఆకారంలో పెంకులతో నిర్మించిన ఈ భవనం, ఇప్పటికీ చెక్కు చెదరకుండా ఉంది.
సిద్దిపేట పట్టణ మండలం
మెదక్ జిల్లా నుండి మార్పు
లోగడ సిద్ధిపేట పట్టణ మండలం మెదక్ జిల్లా, సిద్ధిపేట రెవిన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవిన్యూ డివిజన్లు, మండలాల ఏర్పాటులో భాగంగా, సిద్ధిపేట మండలాన్ని కొత్తగా ఏర్పడిన సిద్ధిపేట జిల్లా, సిద్ధిపేట రెవెన్యూ డివిజను పరిధిలోకి ఈ మండలాన్ని12 (1+11) గ్రామాలుతో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 140 చ.కి.మీ. కాగా, జనాభా 140,075. జనాభాలో పురుషులు 69,500 కాగా, స్త్రీల సంఖ్య 70,575. మండలంలో 31,985 గృహాలున్నాయి.
కొసరాజు రామయ్య చౌదరి
తొలి పాఠశాల
ఎందరో ప్రముఖులు ఈ పాఠశాలలో చదివారు. కల్లూరి చంద్రమౌళి, యలవర్తి నాయుడమ్మ ఎల్. బుల్లయ్య, ఆవుల సాంబశివరావు, జాతీయ వాలీబాల్ క్రీడాకారులు కె.వెంకయ్య బుచ్చిరామయ్య వంటి మహనీయులందరూ ఈ తురుమెళ్ల పాఠశా లలో విద్యాభ్యాసం చేసిన వారే.
నిజాంపట్నం పంట కాలువపై తురుమెళ్ళ పెదపూడి వంతెనల నిర్మాణానికి కృషి చేసి ప్రయాణ సౌకర్యాలను గణనీ యంగా మెరుగుపరిచారు. తురుమెళ్ల పాఠశాలలో హాస్టల్ నిర్మాణాన్ని చేసి పరిసర గ్రామాల విద్యారులకు సౌకర్యాలను కలిగించారు.
చిలుమూరు శ్రీరామ రూరల్ కళాశాలలో 1950లో నెహ్రూ వసతిగృహాన్ని ఏర్పాటు చేయడంలో రామయ్య కృషి చిరస్మరణీయం.
మరణం
రామయ్యచౌదరి గారు 1945లో అస్తమించారు.
మూలాలు
వర్గం:1886 జననాలు వర్గం:1945 మరణాలు వర్గం:సంఘ సేవకులు వర్గం:గుంటూరు జిల్లా విద్యావేత్తలు వర్గం:గుంటూరు జిల్లా సామాజిక కార్యకర్తలు వర్గం:రావు బహదూర్ బిరుదాంకితులు వర్గం:జస్టిస్ పార్టీ సభ్యులు
విశాల్ కృష్ణ
బయటి లింకులు
వర్గం:1977 జననాలు వర్గం:జీవిస్తున్న ప్రజలు వర్గం:తెలుగువారిలో సంగీతకారులు వర్గం:కళైమామణి పురస్కార గ్రహీతలు
ముచ్చర్ల అరుణ
ముచ్చెర్ల అరుణ  ఒక భారతీయ సినీ నటి. తెలుగు, తమిళం, మలయాళం, కన్నడ భాషలలో పలు చిత్రాలలో నటించింది. పదేళ్ళకు పైగా సినిమా కెరీర్ లో సుమారు 70 చిత్రాలకు పైగా నటించింది. 1981లో ఈవిడ తొలి తెలుగు చిత్రం సీతాకోకచిలుక ఉత్తమ జాతీయ చిత్రంగా బంగారు నెమలి పురస్కారాన్ని అందుకున్నది.
నేపధ్యము
అరుణ 1965 సెప్టెంబర్ 13న ఖమ్మం జిల్లా, కొత్త గూడెం లో జన్మించింది. చదువంతా హైదరాబాదు లోనే సాగింది. తండ్రి ఆదాయపన్ను శాఖలో ఆఫీసరుగా పనిచేసి మళ్ళీ వ్యవసాయం చేశాడు. ఈమెకు ఒక సోదరి, ఒక సోదరుడు ఉన్నారు.
ఈమెకు 1987లో బిజినెస్‌మ్యాన్‌ మోహన్‌గుప్త తో పెళ్ళయింది. వీరికి నలుగురు కూతుర్లు.
కెరీర్
మ్యూజిక్, డ్యాన్స్ అకాడమీలో ఈమెను చూసిన దర్శకుడు భారతీరాజా సినిమాలో నటించమని అడిగాడు. మొదట్లో తటపటాయించినా తర్వాత ఆ అవకాశాన్ని వదులుకోలేదు. ఆ సినిమా సీతాకోక చిలుక. ఈ సినిమా మంచి విజయం సాధించింది.
బయటి లంకెలు
వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:ఆర్య వైశ్యులు వర్గం:1965 జననాలు
మధ్యప్రదేశు చరిత్ర
thumb|భారత ఉపఖండంలో ఆరంభకాల మనవ నివాసాలకు సాక్ష్యంగా నిలిచిన భీంబెట్కా రాతి గుహలు.
భారత రాష్ట్రం మధ్యప్రదేశు చరిత్రను మూడు కాలాలుగా విభజించారు. పురాతన కాలం; ఈ ప్రాంతంలో నందా, మౌర్య, గుప్తసామ్రాజ్యాలు ఆధిపత్యం వహించాయి.
మధ్యయుగ కాలంలో పరామరాలు, చందేలా వంశాలతో సహా రాజపుత్ర వంశాల పెరుగుదల కనిపించింది. తరువాత ఖజురాహో ఆలయాలను నిర్మించటానికి ఇది ప్రసిద్ధి చెందింది. ఈ కాలంలో మాళ్వా సుల్తానేటు కూడా పాలించింది. మధ్యప్రదేశులో ఆధునిక కాలం మొఘలు, మరాఠా సామ్రాజ్యాలు, తరువాత బ్రిటిషు సామ్రాజ్యం అభివృద్ధి చెందాయి.
బ్రిటిషు రాచరిక రాష్ట్రాలైన గ్వాలియరు, ఇండోరు, భోపాలు ఆధునిక మధ్యప్రదేశులో ఒక భాగం. 1947 లో భారతదేశం స్వాతంత్ర్యం పొందిన 20 వ శతాబ్దం మధ్యకాలం వరకు బ్రిటిషు పాలన కొనసాగింది. 1956 లో మధ్యప్రదేశు రాష్ట్రం ఏర్పడింది. ఛత్తీసుగఢు 2000 నుండి రాష్ట్రంగా రూపొందించబడింది.
పురాతన చరిత్ర
thumb|క్రీ.పూ 3 వ శతాబ్దంలో మద్యప్రదేశులో అశోకుడు స్థాపించిన సాంచి స్థూపం |alt=
భీంబెట్కా గుహలు ప్రస్తుత మధ్యప్రదేశులోని పాలియోలిథికు స్థావరాలు ఉనికికి ఆధారాలు చూపిస్తున్నాయి. నర్మదా నది లోయ వెంట వివిధ ప్రదేశాలలో రాతియుగ సాధనాలు కనుగొనబడ్డాయి. గుహ చిత్రాలతో రాతి ఆశ్రయాలు వీటిలో మొట్టమొదటిది క్రీ.పూ 30,000 నుండి నాటివి. అనేక ప్రదేశాలలో కూడా కనుగొనబడ్డాయి. ప్రస్తుత మధ్యప్రదేశులోని మానవుల స్థావరాలు ప్రధానంగా నర్మదా, చంబలు, బెత్వా వంటి నదుల లోయలలో అభివృద్ధి చెందాయి. మాళవ సంస్కృతి చాల్‌కోలిథికు ప్రదేశాలు ఎరాను కాయతా, మహేశ్వరు, నాగ్డా నవదటోలితో సహా అనేక ప్రదేశాలలో కనుగొనబడ్డాయి.
ప్రారంభ వేదకాలంలో వింధ్య పర్వతాలు ఇండో-ఆర్యను భూభాగం దక్షిణ సరిహద్దుగా ఏర్పడ్డాయి. ఋగ్వేదం, మొట్టమొదటి సంస్కృత గ్రంథం, నర్మదా నది గురించి ప్రస్తావించలేదు. క్రీస్తుపూర్వం 4 వ శతాబ్దపు వ్యాకరణవేత్త పినిని మధ్య భారతదేశంలోని అవంతి జనపద గురించి ప్రస్తావించారు. ఇది నర్మదాకు దక్షిణాన ఉన్న ఒక భూభాగాన్ని మాత్రమే ప్రస్తావించింది: అష్మాకా.బౌద్ధ వచనం అంగుత్తర నికాయ పదహారు మహాజనపదాలకు పేరు పెట్టింది. వీటిలో అవంతి చేది, వత్స మధ్యప్రదేశులోని కొన్ని భాగాలను ఆక్రమించారని పేర్కొనబడింది. మహావాస్తు తూర్పు మాళ్వా ప్రాంతంలో దశార్ణ అనే మరో రాజ్యాన్ని ప్రస్తావించింది. పాలిభాషలో వ్రాయబడిన బౌద్ధరచనలలో మధ్య భారతదేశంలోని అనేక ముఖ్యమైన నగరాలు పేర్కొనబడ్డాయి. వాటిలో ఉజ్జేని (ఉజ్జయిని), వేదిసా (విదిషా), మహిస్సతి (మహిష్మతి) ఉన్నాయి.
పురాతన గ్రంథాల ఆధారంగా అవంతిని హైహయ రాజవంశం, వితిహోత్రా రాజవంశం (హైహయుల శాఖ), ప్రద్యోత రాజవంశం వరుసగా పాలించాయి. ప్రద్యోతాల ఆధ్వర్యంలో అవంతి భారత ఉపఖండానికి ప్రధాన శక్తిగా మారింది. తరువాత దీనిని శిషునాగ మగధ సామ్రాజ్యంలో చేర్చుకున్నారు. శిశునాగ రాజవంశాన్ని నౌందాలను పడగొట్టింది. వారి స్థానంలో మౌర్య ప్రజలు ఉన్నారు. .
మౌర్యులు, వారి వారసులు
alt=|thumb|5 వ శతాబ్ధానికి చెందిన ఉదయగిరి గుహలు క్రీస్తుపూర్వం 6 వ శతాబ్దంలో ఉజ్జయిని నగరం భారత పట్టణీకరణ రెండవ తరంగంలో ఒక ప్రధాన కేంద్రంగా ఉద్భవించింది. మాళ్వా లేదా అవంతి రాజ్యానికి ప్రధాన నగరంగా పనిచేసింది. మరింత తూర్పున, చేది రాజ్యం బుందేలుఖండులో ఉంది. చంద్రగుప్త మౌర్యుడు ఐక్య ఉత్తర భారతదేశాన్ని సమైక్యపరచి సి. క్రీ.పూ 1500 లో మౌర్య సామ్రాజ్యాన్ని స్థాపించింది (క్రీ.పూ 1500 నుండి 185 వరకు). ఇందులో ఆధునిక మధ్యప్రదేశు అంతా ఉంది. అశోకుడి భార్య నేటి భోపాలుకు ఉత్తరాన ఉన్న విధిషా నుండి వచ్చినట్లు చెప్పబడింది. అశోకుడి మరణం తరువాత మౌర్య సామ్రాజ్యం క్షీణించింది. క్రీస్తుపూర్వం 3 నుండి 1 వ శతాబ్దం మధ్య కాలంలో భారతదేశం సాకాలు, కుషానులు, స్థానిక రాజవంశాలతో పోటీ పడింది. క్రీ.పూ. మొదటి శతాబ్దం నుండి ఉజ్జయిని పశ్చిమ భారతదేశంలో ప్రధాన వాణిజ్య కేంద్రంగా అవతరించింది. ఇది గంగా మైదానం, భారతదేశం అరేబియా సముద్ర ఓడరేవుల మధ్య వాణిజ్య మార్గాలలో ఉంది. ఇది ఒక ముఖ్యమైన హిందూ, బౌద్ధ కేంద్రంగా కూడా. సా.శ. 1 – 3 వ శతాబ్దాలలో ఉత్తర దక్కను శాతవాహన రాజవంశంతో పశ్చిమ సాత్రపాల సాకా రాజవంశం మధ్యప్రదేశు నియంత్రణ కోసం పోరాడాయి.
శాతవాహన రాజవంశానికి చెందిన దక్షిణ భారత రాజు గౌతమిపుత్ర శాతకర్ణి సాకా పాలకుల మీద ఘోరంగా పోరాడి ఓడించి సా.శ. 2 వ శతాబ్దంలో మాళ్వా, గుజరాతు ప్రాంతాలను జయించాడు.
4 వ - 5 వ శతాబ్దాలలో ఉత్తర భారతదేశాన్ని గుప్తసామ్రాజ్యం స్వాధీనం చేసుకుంది. ఇది భారతదేశం "క్లాసికలు యుగం" యుగంగా పరిగణించబడింది. పరివ్రాజక, ఉచ్చకల్ప రాజవంశాలు మధ్యప్రదేశులోని గుప్తుల పాలెగాళ్ళుగా పరిపాలించాయి. ఒకతకా రాజవంశాన్ని గుప్తులకు దక్షిణ సరిహద్దులలో ఉన్నారు. ఉత్తర దక్కను పీఠభూమిని అరేబియా సముద్రం నుండి బెంగాలు బే వరకు పరిపాలించారు. ఈ సామ్రాజ్యాలు 5 వ శతాబ్దం చివరిలో కుప్పకూలిపోయాయి.
మద్య రాజ్యాలు, చివరి మద్యయుగ కాలం (c. కామను ఎరాకు పూర్వం 230 – 1526 కామను ఎరా)
thumb|ఖజూరహో ఆలయంలోని జవారి ఆలయం. ఈ ఆలయాన్ని 10-11 వ శతాబ్దంలో చందేలా రాజవంశం స్థాపించింది.
హెఫ్తలైట్సు (వైటు హన్సు) దాడులు గుప్తసామ్రాజ్యం పతనానికి దారితీశాయి. తరువాత భారతదేశం చిన్న రాజ్యాలుగా విడిపోయింది. మాళ్వారాజు యశోధర్మను 528 లో హంసును ఓడించి వారి విస్తరణను ముగించాడు. థానేసరు రాజు హర్ష 647 లో మరణించడానికి ముందు కొన్ని దశాబ్దాలకాలం ఉత్తర భారతదేశాన్ని తిరిగి సమైక్యంగా ఉంచాడు. మాల్వాను 8 వ శతాబ్దం చివరి నుండి 10 వ శతాబ్దం వరకు దక్షిణ భారత రాష్ట్రకూట రాజవంశం పాలించింది. మధ్యయుగ కాలంలో రాజపుత్రుల వంశాల పెరుగుదల కనిపించింది. వీటిలో మాళ్వా పరమారాలు, బుందేలుఖండులోని చందేలాలు ఉన్నారు.
పరామరాలు
thumb|భోజపురిలో భోజరాజు నిర్మించిన భోజపురీశ్వరాలయ|alt=|left
పరామరాలు 9 వ - 14 వ శతాబ్దాల మధ్య పరిపాలించారు. పరామరా రాజు భోజా (మ .1010-1060) ఒక అద్భుతమైన పాలిమతు రచయిత. ఆయన కళల ప్రోత్సాహానికి, ఈ ప్రాంతమంతా కనిపించే శాసనాలు ఆరంభించినందుకు ప్రసిద్ధి చెందాడు. చివరిగా తెలిసిన పరామరా రాజును సా.శ. 1305 లో ఢిల్లీకి చెందిన అలావుద్దీను ఖిల్జీ బలగాలు ఓడించి చంపాయి.
చందేలాలు
alt=|thumb|మద్యయుగం, ఆరంభ ఆధునిక యుగంలో పలురాజవంశాలు విస్తరించిన గ్వాలియరు వద్ద ఉన్న గ్వాలియరు కోట 9 వ - 13 వ శతాబ్దాల మధ్య చందేలాలు పరిపాలించారు. వారు ఖజురాహో ఆలయ నగరాన్ని సా.శ. 950 - సి. 1050. ఆలయ సముదాయం వారి శృంగార శిల్పాలకు ప్రసిద్ధి చెందింది. ఖజురాహో దేవాలయాల సమూహం వారి చేత నిర్మించబడింది. కానీ హిందూ మతం, జైన మతం అనే రెండు మతాలకు ఇది అంకితం చేయబడింది. ఇది విభిన్న మతపరమైన అభిప్రాయాలను అంగీకరించి గౌరవించే సంప్రదాయాన్ని సూచిస్తుంది.
చాహమన, గురిదు దండయాత్రల తరువాత 13 వ శతాబ్దం ప్రారంభంలో చందేలాల శక్తి ముగిసింది.
13 వ శతాబ్దంలో ఉత్తర మధ్యప్రదేశును తురుక్కుల ఢిల్లీ సుల్తానేటు స్వాధీనం చేసుకుంది. 14 వ శతాబ్దం చివరలో ఢిల్లీ సుల్తానేటు పతనం తరువాత తిరిగి ప్రాంతీయ స్వతంత్ర రాజ్యాలు తిరిగి పుట్టుకొచ్చాయి. వీటిలో తోమారా రాజ్యమైన గ్వాలియరు మాళ్వా సుల్తానేటు (మాండును రాజధాని చేసుకుని పాలించిన) ఉన్నాయి.
మాళ్వా సుల్తానేటు
1392 లో తన స్వాతంత్ర్యాన్ని నొక్కిచెప్పిన ఢిల్లీ సుల్తానేటు కోసం మాళ్వా గవర్నరు దిలావరు ఖాను ఘురి మాళ్వా సుల్తానేటు స్థాపించాడు. కాని వాస్తవానికి 1401 వరకు రాయల్టీ సంకేతాలను ఊహించలేదు. ప్రారంభంలో ధారు కొత్త రాజ్యానికి రాజధానిగా చేసుకుని పాలించినప్పటికీ మాండుకు మార్చబడింది. మాల్వా సుల్తానేటును 1531 లో గుజరాతు సుల్తానేటు స్వాధీనం చేసుకుంది. ఈ కాలంలో మాల్వా చిత్రలేఖనం ఉద్భవించింది.
ఆరంభ ఆధునిక కాలం (కామను ఎరా 1526–1858)
thumb|18 వ శతాబ్దంలో ఉజ్జయినిలో నిర్మించిన జంతరు మంతరు అబ్జర్వేటరీ|alt= అక్బరు చక్రవర్తి (1556–1605) పాలనలో మధ్యప్రదేశు చాలా భాగం మొఘలు పాలనలోకి వచ్చింది. గోండ్వానా, మహాకోసల మొఘలు ఆధిపత్యాన్ని అంగీకరించినప్పటికీ స్వయంప్రతిపత్తిని ఆస్వాదించిన గోండు రాజుల నియంత్రణలో ఉన్నారు. మొఘలు కాలంలో గ్వాలియరు సంగీతానికి కేంద్రంగా, ప్రసిద్ధ గ్వాలియరు ఘరానాకు నిలయంగా మారింది.
18 వ శతాబ్దంలో మరాఠా సామ్రాజ్యం విస్తరించడం ప్రారంభమై పెద్ద మొత్తంలో భూభాగాన్ని పొందింది. 1737 లో భోపాలులో " భోపాలు యుద్ధం " జరిగింది. అక్కడ మరాఠాలు మొఘలు దళాలను ఓడించారు. మాళ్వాలో పెద్ద భూములు మరాఠాలకు ఇవ్వబడ్డాయి.
గ్వాలియరు షిండెసు (సింధియా) గిర్డు ప్రాంతాన్ని చాలావరకు పరిపాలించింది. ఇండోరు హోల్కర్లు మాళ్వాలో ఎక్కువ భాగం పరిపాలించారు. నాగ్పూరు భోనుస్లే మహాకోషాలు, గోండ్వానాతో పాటు మహారాష్ట్రలోని విదర్భ మీద కూడా ఆధిపత్యం వహించారు. ఝాన్సీని మరాఠా జనరలు స్థాపించారు. భోపాలును ఆఫ్ఘను సైనికాధికారి " దోస్తు మహ్మదు ఖాను" ముస్లిం రాజవంశం పాలించింది. 1761 లో జరిగిన మూడవ పానిపటు యుద్ధంలో మరాఠా విస్తరణ మొదలైంది.
బ్రిటిషు వలసరాజ్య కాలం (కామను ఎరా 1858–1947)
alt=|left|thumb|సా.శ.1897 లో జుబ్బాల్పూరు వద్ద కరువు బాధిత పిల్లలు. బ్రిటిషు కాలంలో మిలియన్లకొద్దీ మరణాలకు కారణమైన సంభవించిన పలు నివారించతగిన కరువులలో ప్రధానమైనది
బ్రిటిషు వారు తమ భారతీయ ఆధిపత్యాన్ని బెంగాలు, బొంబాయి, మద్రాసులలోని స్థావరాల నుండి విస్తరించారు. 1775–1818 మధ్య మూడు ఆంగ్లో-మరాఠా యుద్ధాలు జరిగాయి. మూడవ ఆంగ్లో-మరాఠా యుద్ధం భారతదేశంలో బ్రిటిషు సుప్రీంగా విడిచిపెట్టింది. ఇండోరు, భోపాలు, నాగ్పూరు, రేవా, డజన్ల కొద్దీ చిన్న రాజ్యాలతో సహా మధ్యప్రదేశులో చాలా భాగం బ్రిటిషు ఇండియా రాచరిక రాజ్యాలుగా మారయి. మహాకోసల ప్రాంతం బ్రిటిషు ప్రావింసు, సౌగోరు, నెర్బుడా భూభాగాలుగా మారింది.
1853 లో బ్రిటిషు వారు నాగ్పూరు రాజ్యాన్నిని స్వాధీనం చేసుకున్నారు. ఇందులో ఆగ్నేయ మధ్యప్రదేశు, తూర్పు మహారాష్ట్ర, ఛత్తీసుఘడు ఉన్నాయి. వీటిని సౌగరు, నెర్బుడా భూభాగాలతో కలిపి 1861 లో కేంద్ర ప్రావిన్సులను ఏర్పాటు చేశారు. ఉత్తర మధ్యప్రదేశు, రాచరిక రాజ్యాలను సెంట్రలు ఇండియా ఏజెన్సీ పాలించింది.
ఈ కాలంలో బ్రిటిషు పాలనలో అనేక కరువులు సంభవించాయి. ఈ కాలంలో మొదటి రైల్వే లైన్లు, విమానాశ్రయాలు కూడా నిర్మించబడ్డాయి.
స్వతంత్రం తరువాత (సా.శ. 1947 – ప్రస్తుతం)
thumb
సెంట్రలు ఇండియా ఏజెన్సీ నుండి మధ్య భారతదేశం, వింధ్య ప్రదేశు, భోపాలు కొత్త రాష్ట్రాలుగా ఏర్పడ్డాయి
1956 లో రాష్ట్రాల పునర్వ్యవస్థీకరణ చట్టం ఆధారంగా మధ్య భారతు, వింధ్య ప్రదేశు, భోపాలు రాష్ట్రాలు మధ్యప్రదేశులో విలీనం అయ్యాయి. నాగపూరుతో సహా మరాఠీ మాట్లాడే దక్షిణ ప్రాంతం విదర్భను బొంబాయి రాష్ట్రానికి అప్పగించారు. కొత్త రాష్ట్రానికి భోపాలు రాజధానిగా చేసుకుని రవిశంకరు శుక్లా మొదటి ముఖ్యమంత్రిగా ఎన్నికయ్యారు.
1984 డిసెంబరులో భోపాలు విపత్తులో 3,787 మందికి పైగా మృతి చెందారు. ఇది 5,00,000 మందికి పైగా ప్రజలను ప్రభావితం చేసింది. భోపాలులోని యూనియను కార్బైడు ఇండియా లిమిటెడు పురుగుమందుల ప్లాంటు నుండి సుమారు 32 టన్నుల విష వాయువులు లీకు అయ్యాయి. వీటిలో మిథైలు ఐసోసైనేటు (ఎంఐసి) వాయువు ఉంది. ఇది ఇప్పటివరకు అత్యంత ఘోరమైన పారిశ్రామిక విపత్తుకు దారితీసింది.
2000 నవంబరులో మధ్యప్రదేశు పునర్వ్యవస్థీకరణ చట్టంలో భాగంగా, రాష్ట్రం ఆగ్నేయ భాగం విడిపోయి ఛత్తీసుగఢు కొత్త రాష్ట్రంగా ఏర్పడింది.
గ్రంధసూచిక
*
జి. వి. సుధాకర్ నాయుడు
'''జి. వి. సుధాకర్ నాయుడు''' తెలుగు సినీ పరిశ్రమ లో "జీవి" గా గుర్తింపు పొందిన నటుడు, దర్శకుడు. 2008 లో నితిన్, భావన ప్రధాన పాత్రలలో వచ్చిన హీరో అనే సినిమాతో దర్శకుడిగా మారాడు. 2010 లో శ్రీకాంత్ కథానాయకుడిగా రంగ ది దొంగ అనే సినిమాకు దర్శకత్వం వహించాడు. అతను 2014 భారత సార్వత్రిక ఎన్నికలలో భారత జాతీయ కాంగ్రెస్ తరపున గాజువాక శాసనసభ నియోజకవర్గం నుండి పోటీ చేసాడు.
వ్యక్తిగత జీవితం
ఈయన అసలు పేరు సుధాకర్ నాయుడు. దాసరి నారాయణరావు ఈయనకు బంధువు అవుతాడు. ఆయన కోరిక మేరకు సినిమా రంగంలోకి వచ్చాడు. చిరంజీవి అంటే ఇష్టం ఉండటంతో దాసరి ఆయన పేరు ముందు జీవి చేర్చాడు. ఆ పేరు సినిమాల్లో అలాగే స్థిరపడిపోయింది. సినిమాల్లోకి రాక మునుపు జీవి ఢిల్లీ విశ్వవిద్యాలయంలో న్యాయవిద్య పూర్తి చేశాడు. తర్వాత హైదరాబాదు హైకోర్టులో లాయరుగా రెండు సంవత్సరాలు ప్రాక్టీసు చేశాడు. తర్వాత అమెరికాలో ఇంటర్నేషనల్ లా విభాగంలో ఎం. ఎస్. చేశాడు.
సినీరంగం
జీవి తెలుగు సినిమాలలో ఎక్కువగా ప్రతినాయకుడి గా నటించాడు. ఢిల్లీ లో పన్నెండు సంవత్సరాలు నివాసం ఉన్నాడు కాబట్టి హిందీ బాగా మాట్లాడగలడు. 1998 లో కృష్ణవంశీ దర్శకత్వంలో వచ్చిన అంతఃపురం సినిమాలో ప్రతినాయక పాత్రతో సినిమా రంగంలోకి అడుగు పెట్టాడు. తొలి సినిమాతోనే ఈయనకు మంచి గుర్తింపు లభించింది. నితిన్ ప్రధాన పాత్రలో వచ్చిన హీరో అనే చిత్రానికి, శ్రీకాంత్ నటించిన రంగ ది దొంగ అనే చిత్రానికి కూడా దర్శకత్వం వహించాడు.
బయటి లింకులు
వర్గం:తెలుగు సినిమా నటులు
భగాయత్ భువనగిరి
భగాయత్ భువనగిరి, తెలంగాణ రాష్ట్రం, యాదాద్రి భువనగిరి జిల్లా, భువనగిరి మండలంలోని గ్రామం.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
భౌగోళికం
భగాయత్ భువనగిరి 17.86528°N, 78.97889°W అక్షాంశరేఖాంశాల మధ్య ఉంది.
తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
తమలపాకులు వరి, మొక్కజొన్న, చెరకు, కంది, ప్రత్తి
అగానొ నది
అగానొ నది (阿 賀 野 川 అగానొ-గావా) జపాన్‌లోని హోన్షు దీవిలో ఉన్న హొకురికు (Hokuriku) ప్రాంతంలో ప్రవహించే ఒక నది. ఇది 210 కిలోమీటర్ల దూరం ప్రవహించి జపాన్ సముద్రంలో కలుస్తుంది. ఫుకుషిమా (Fukushima) ప్రాంతంలో ఈ నదిని అగా (Aga) నది లేదా ఒకావా (Okawa) నది అని కూడా పిలుస్తారు.
ఉనికి-విస్తరణ
జపాన్‌లోని హోన్షు దీవిలోని ఫుకుషిమా, టోచిగి ప్రాదేశిక భూభాగపు సరిహద్దులలో వున్న అరాకై (Arakai) పర్వత సమీపంలో పుట్టిన ఈ నది ప్రారంభంలో ఉత్తర దిశగా ప్రవహిస్తుంది. ఇనావషిరో సరస్సు (Lake Inawashiro) నుండి బయటకు ప్రవహించే నిప్పాషి (Nippashi) నదిని షివొకవా వద్ద తనలో కలుపుకొంటుంది. తరువాత తడామి నదిని (Tadami) నదిని ఐజు బేసిన్‌లో యమాట వద్ద తనలో కలుపుకొంటుంది. తరువాత పశ్చిమంగా ప్రవహించి చివరకు నిగాట నగరం వద్ద జపాన్ సముద్రంలో కలుస్తుంది. జపాన్‌లోని ఇతర నదులతో పోలిస్తే, ఈ నదీ ముఖద్వారం అత్యధిక పరిమాణంలో నదీ జలాలను సముద్రంలోనికి విడుదల చేస్తుంది. 1951 నుండి 2002 వరకు గల కాలంలో సగటున 451 ఘనపుమీటర్లు/సెకను చొప్పున నదీజలాలను సముద్రంలోనికి డిశ్చార్జ్ చేస్తూ వచ్చింది. సుమారుగా 210 కిలోమీటర్ల దూరం ప్రవహించే ఈ నదీ పరీవాహక ప్రాంతం 7,710 చదరపు కిలోమీటర్లు మేరకు విస్తరించి ఉంది. విస్తీర్ణం పరంగా ఈ నది జపాన్‌లో 8 వ అతిపెద్ద బేసిన్‌ను కలిగివుంది.
ఉపనదీ వ్యవస్థ
ఆగానో నదికి అగా, నిప్పాషి, తడామి, హయాదే, కొఅగానో మొదలగు ఉపనదులున్నాయి. వీటిలో అగా, తడామి ఉపనదులు ముఖ్యమైనవి. ఈ రెండు ముఖ్య ఉపనదులు ఫుకుషిమా భూభాగంలోనే ఉన్నాయి.
నదీతీర పట్టణాలు
అగానొ నది ప్రవాహతీరం వంబడి నెలకొన్న ముఖ్య పట్టణ/నగర ప్రాంతాలు
జల విద్యుత్పత్తి
అగానో నది జలవిద్యుతుత్పత్తికి అనువైనది. అగానొ, దాని ఉపనదులపై పలు జలవిద్యుత్ విద్యుత్ కేంద్రాలు నెలకొల్పబడ్డాయి. జపాన్ దేశపు మొట్టమొదటి హై-వోల్టేజ్, లాంగ్ రేంజ్ పవర్ ట్రాన్స్మిషన్ లైన్స్ వేయబడిన తొలి జల విద్యుత్కేంద్రం అయిన ఇనావషిరో పవర్ ప్లాంట్‌ను (107.5 మెగా వాట్స్) నిప్పాషి నదిపై 1899-1940 మధ్యకాలంలో అనేక దశలలో నిర్మించారు. జపాన్ లో తొలి పంప్డ్-స్టోరేజ్ పవర్ ప్లాంట్ అయిన నుమాజవనుమా పవర్ స్టేషన్‌ను (43.7 మెగా వాట్స్) 1952 లో తడామి ఉపనది పైనే నిర్మించారు. తడామి ఉపనదిపై ఒకుతడామి (Okutadami) డామ్ (560 మెగావాట్లు), టాగోకురా (Tagokura) డామ్ (380 మె.వా.), ఒటోరి (Otori) డామ్ (182 మె.వా.), మియాషిటా (Miyashita) డామ్ (94 మె.వా.), టాకి (Taki) డామ్ (92 మె.వా.), హొన్నా (Honna) డామ్ (78 మె.వా.), ఉవాడా (Uwada) డామ్ (63.9 మె.వా.) మొదలగు డామ్‌లు నిర్మించడం ద్వారా పది జలవిద్యుత్కేంద్రాలు నిర్మించారు. ఈ పది కేంద్రాల మొత్తం జలవిద్యుత్పాదన సామర్ధ్యం 1,650 మెగావాట్లు.
నీటి పారుదల
శీతాకాలంలో భారీగా మంచు కురిసే ప్రాంతంలో తడామి నది ప్రవహిస్తుంది. అందువలన అగానొ నదీజలాలలో ఎక్కువభాగం తడామి ఉపనది నుండే సమకూరుతున్నాయి. ఈ నికర జలాల లభ్యతతో అగానొ నది దిగువ భాగంలో నిగాట ప్రాదేశిక భూభాగంలో ఈచిగో (Echiigo plains) మైదానం గుండా ప్రవహిస్తుంది. నీటి లభ్యత పుష్కలంగా వుండటంతో సారవంతమైన ఈ ఈచిగో మైదానం వరిసాగుకి ప్రసిద్ధిగాంచింది. జపాన్‌లో ఉత్పత్తి అయ్యే మొత్తం వరిలో ఈ ప్రాంతం ద్వితీయ స్థానాన్ని ఆక్రమిస్తుంది.
శంకరంపేట (ఆర్) మండలం
శంకరంపేట (ఆర్) మండలం, తెలంగాణ రాష్ట్రం, మెదక్ జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం మెదక్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  17  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం శంకరంపేట (ఆర్).
గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2001 భారత జనగణన గణాంకాల ప్రకారం మండల పరిధిలోని జనాభా - మొత్తం 42,487 - పురుషులు 	21,138 - స్త్రీలు 21,349
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 138 చ.కి.మీ. కాగా, జనాభా 38,724. జనాభాలో పురుషులు 19,030 కాగా, స్త్రీల సంఖ్య 19,694. మండలంలో 8,590 గృహాలున్నాయి.
శంకరంపేట (ఎ) మండలం
శంకరంపేట (ఎ) మండలం, తెలంగాణ రాష్ట్రం, మెదక్ జిల్లాకు చెందిన ఒక మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మెదక్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  25  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు. మండల కేంద్రం శంకరంపేట (ఎ)
గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	44,994 - పురుషులు 	22,098 - స్త్రీలు 	22,896
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 142 చ.కి.మీ. కాగా, జనాభా 41,153. జనాభాలో పురుషులు 20,424 కాగా, స్త్రీల సంఖ్య 20,729. మండలంలో 9,071 గృహాలున్నాయి.
రెవెన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు
భలే మొగుడు భలే పెళ్ళామ్
భలే మొగుడు భలే పెళ్ళామ్ 2011, ఫిబ్రవరి 25న విడుదలైన తెలుగు హస్య చలనచిత్రం. ఉషా చరణ్ క్రియేషన్స్ పతాకంపై దినేష్ బాబు దర్శకత్వం వహించిన ఈ చిత్రంలో రాజేంద్ర ప్రసాద్, సుహాసిని, కావేరి ఝా తదితరులు ముఖ్యపాత్రలలో నటించగా, ఇ.ఎస్. మూర్తి సంగీతం అందించాడు.
ఇతర లంకెలు
వర్గం:తెలుగు కుటుంబకథా చిత్రాలు వర్గం:రాజేంద్ర ప్రసాద్ నటించిన సినిమాలు వర్గం:విజయ నరేష్ నటించిన చిత్రాలు వర్గం:రఘుబాబు నటించిన చిత్రాలు
కలప
కలప వృక్షాల నుండి లభించే ముఖ్యమైన పదార్థము.
భారతదేశపు కలప చెట్లు
భారతదేశంలో సుమారు 150 జాతుల కలప చెట్లు గుర్తించారు. వానిలో ముఖ్యమైనవి క్రింద వివరించబడ్డాయి:
మూలాలు
వర్గం:వృక్ష శాస్త్రము వర్గం:కలప చెట్లు
Sortyment drewna
కాజా శరత్
కాజా శరత్‌ భారతదేశానికి చెందిన న్యాయమూర్తి. ఆయనను తెలంగాణ హైకోర్టు న్యాయమూర్తిగా 2022 జులై 25న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.
జననం, విద్యాభాస్యం
కాజా శరత్ 1971 జనవరి 29న తెలంగాణ రాష్ట్రం, భద్రాద్రి జిల్లా, భద్రాచలంలో సీతారామయ్య, లలితాంబ దంపతులకు జన్మించాడు. ఆయన భద్రాచలంలో పాఠశాల విద్యతో పాటు డిగ్రీని పూర్తి చేశాడు. కాజా శరత్ ఉస్మానియా ఆర్ట్స్ కాలేజీ లో ఎంఏ, విశాఖపట్నం ఆంధ్ర యూనివర్సిటీ నుండి న్యాయశాస్త్రంలో పట్టా అందుకొని ఉస్మానియాలో ఎల్‌ఎం పూర్తి చేశాడు.
వృత్తి జీవితం
కాజా శరత్ ఎల్‌ఎం పూర్తి చేసి1997లో బార్ కౌన్సిల్ లో పేరు నమోదు చేసుకొని కొత్తగూడెం, భద్రాచలం జిల్లా కోర్టుల్లో ప్రాక్టీస్ ప్రారంభించి 2002 నుండి హైకోర్టులో అన్ని రకాల కేసుల్లోనూ వాదనలు వినిపించాడు. ఆయననుతెలంగాణ హైకోర్టు న్యాయమూర్తిగా 2022 జులై 25న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.
2022 ఆగస్టు 16న హైకోర్టులోని మొదటి కోర్టు హాల్లో ప్రధాన న్యాయమూర్తి ఉజ్జల్‌ భూయాన్‌ సమక్షంలో న్యాయమూర్తిగా ప్రమాణస్వీకారం చేసి, బాధ్యతలు స్వీకరించాడు.
మోపిదేవి కృష్ణస్వామి
మోపిదేవి కృష్ణస్వామి రచయిత. అతను మానవ ధర్మ శిక్షణా సంస్థను స్థాపించాడు. అనేక పుస్తకాలను రాసాడు. అతను ఎక్కిరాల కృష్ణమాచార్యకు ప్రియశిష్యుడు.
జీవిత విశేషాలు
అతను కొక్కిలిగడ్డ కొత్తపాలెం లో జన్మించాడు. కొంతకాలానికి మందపాకలోని తమ పెద్దమ్మ ఇంట్లో ఉంటూ క్రైస్తవబడిలో మూడవతరగతిలో చేరాడు. అక్కడ చదువుతున్న కాలంలో అతని కుటుంబం కొక్కిలిగడ్డ కొత్తపాలెం నుండి దివికోడూరుకు చేరుకుంది. తన తండ్రితో దివికోడూరుకు వెళ్ళాడు. అతనికి కోడూరులో సాంఘిక పరిచయాలు ప్రారంభమైనాయి. అక్కడ అతనికి ఏదో చేయాలి, ప్రజలకు తాము చేస్తున్న తప్పులు తెలియజెప్పాలి, అందరినీ పద్ధతిలో ఉంచడం ఎలా? అని తపన పడేవాడు. 9వ తరగతిలో అతనికి శ్రీధర్ తో పరిచయమయింది. అతనితో సామాజిక పరిస్థితులు సర్దుబాటు కావడానికి మార్గాలను అన్వేషించేవాడు. పత్రికల ద్వారా కొంత చైతన్యం సాధించవచ్చునని తలచి అతను శ్రీధర్ తో కలసి పాఠశాల పత్రిక "గ్రామ జీవితం"ను ప్రారంభించాడు. అతని స్నేహితుడు వేరే ఊరికి వెళ్ళీపోవడంతో పత్రిక ఆగిపోయింది. పాఠశాల జీవితం తరువాత అతను పి.యు.సిలో బై.పి.సి గ్రూపు తీసుకొని చదివాడు. తరువాత బి.ఎ. లిటరేచర్ పూర్తిచేసాడు ఈ రోజుల్లోనే అతను రాసిన "ఇది గాంధీ యుగమా? బ్రాందీ యుగమా?" అనే గేయం పత్రికలో అచ్చయింది. బి.ఎ చేసిన తరువాత అతని ఉపాధ్యాయుడు రమణారావు ప్రేరణతో విశాఖపట్నంలో ఎం.ఎ చదివాడు. అప్పుడు "అగ్నిజ్యాల" అనే నాటకం రాసాడు.
అప్పట్లో విద్యార్థులు తమ యవ్వనంలో విపరీతమైన భావావేశపు తుఫానులో కొట్టుకుపోతుంటే కొన్ని స్వార్థ శక్తులు వారిని తమ రాజకీయాలకు, మత ప్రయోజనాలకు, దేశ విద్రోహ చర్యలకు వాడుకుంటున్నారు. అలాంటి పరిస్థితుల్లో వాళ్ళకి ఆలంబనగా డాక్టర్ కృష్ణస్వామి తన ఆత్మకథనే "అన్వేషణ-అనుభూతి" అనే పుస్తకంగా రాశాడు. చిన్నతనంలోనే ఆయన్ను సమాజంలోని తారతమ్యాలు, కుల వర్గ వైషమ్యాలు మొదలైనవి ఆలోచింపజేశాయి. వాటిని ఎలా రూపు మాపాలో ఆయన అనునిత్యం మథనపడుతూ ఉండేవాడు. ఎమ్మే చదివేటపుడు తనతో భావ సారూప్యత గల సీనియర్లతో పరిచయం ఏర్పడుతుంది. వాళ్ళు కృష్ణస్వామిని “విప్లవ మార్గం” లోకి రమ్మని ఆహ్వానిస్తారు. ఆయన వారి పద్ధతులలో లోటుపాట్లను ఎత్తి చూపుతాడు. వాళ్ళు తమ మార్గం సరైంది కాకపోతే, సరైన మార్గం ఏదని అడుగుతారు. ఆయన నా అన్వేషణ అందుకోసమే అని చెప్పి వాళ్ళ నుంచి దూరంగా వచ్చేస్తారు. అలా కొంతకాలం తనలోతానే మథనపడి ఈ సమాజాన్ని బాగు చేసే మార్గం తన వద్ద లేదనీ, అలా బతకడం కన్నా చనిపోవడమే మేలనుకుంటాడు. చివరికి తన గురువు సాహచర్యంలో జీవిత పరమార్థాన్ని తెలుసుకుంటాడు.